Rezumatul studiului 12 - Iosif, la conducerea Egiptului

1. **Iosif la conducerea Egiptului. Geneza 41:37-57.**
   * Pe lângă interpretarea viselor lui Faraon, Iosif a propus un plan pentru ca Egiptul să fie pregătit pentru cei şapte ani de foamete (Gen. 41:32-36).
   * Faraon a recunoscut că Dumnezeu l-a înzestrat pe Iosif cu înţelepciune, l-a numit prim-ministru al Egiptului şi i-a oferit o soţie (Geneza 41:39-44).
   * În cei şapte ani de belşug, „Iosif a strâns grâul ca nisipul mării” (Geneza 41:49). Şi el a fost binecuvântat cu naşterea a doi fii: Manase [„care face uitare”] şi Efraim [„fertilitate dublă”].
   * Dumnezeu transformase ceva rău (a fi un sclav) în ceva bun (a fi conducătorul Egiptului).
2. **Iosif îşi testează fraţii:**
   * **Testul părerii de rău. Geneza 42.**
     + Când au început anii foametei, Iosif a deschis hambarele şi a oferit grâne atât egiptenilor, cât şi străinilor (Geneza 41:56-57). Aflând acest lucru, Iacov şi-a trimis fiii în Egipt, cu excepţia lui Beniamin, să cumpere grâu (Geneza 42:1-4).
     + Iosif şi-a recunoscut fraţii şi a decis să-i pună la încercare (Geneza 42:8-9, 17). Testul a fost eficient. Întrucât ei nu ştiau că Iosif îi înţelege (Gen. 42:23), au vorbit liber între ei.
   * **Testul geloziei. Geneza 43.**
     + Lăsându-l pe Simeon în închisoare, Iosif le-a permis fraţilor săi să se întoarcă în Canaan cu angajamentul de a se întoarce aducându-l pe Beniamin cu ei (Geneza 42:19-20, 24).
     + Văzându-l pe Beniamin, sentimentele lui Iosif au explodat (Geneza 43:30). El i-a vorbit cu multă afecţiune (Geneza 43:29) şi ia arătat un tratament special, aşa cum i-a arătat tatăl său (Geneza 43:34; 37:3).
     + De data aceasta fraţii nu au manifestat gelozie faţă de Beniamin, ci „s-au bucurat de el”. La ei se schimbase ceva, nu le mai păsa de favoritism.
   * **Testul final. Geneza 44.**
     + Ultimul test al lui Iosif a fost să-l acuze pe Beniamin că a furat un pahar de argint (Geneza 44:2-4, 12). Îşi vor abandona fratele mai mic aşa cum l-au abandonat pe el?
     + Discursul lui Iuda este cu adevărat emoţionant. În primul rând, el şi-a recunoscut păcatele: „Dumnezeu a aflat nelegiuirea slujitorilor tăi” (Geneza 44:16).
     + Aducându-şi aminte de durerea pe care a suferit-o tatăl său odată cu pierderea lui Iosif, empatizează cu el şi nu vrea să-l vadă suferind din nou (Gen 44:20, 30-31).
     + În cele din urmă, Iuda se oferă să ia locul lui Beniamin (Gen. 44:33), la fel cum berbecul a luat locul lui Isaac (Geneza 22:13).
3. **Dumnezeu transformă răul în bine. Geneza 45.**
   * Fraţii lui trecuseră testul. Sosise vremea: „Eu sunt Iosif” (Geneza 45:3). Ce? Imposibil! Aşa că a trebuit să le repete, dându-le mai multe detalii: „Eu sunt Iosif, fratele vostru, pe care l-aţi vândut în Egipt” (Geneza 45:4).
   * Iosif nu vorbeşte despre răzbunare. Înţelesese că Dumnezeu transformase răul în bine.
   * El le-a vorbit despre „scăparea vieţii” şi posteritate „să vă rămână sămânţa vie ... pentru a vă păstra viaţa”, şi i-a asigurat că, în cele din urmă, Dumnezeu a fost cel care l-a trimis în Egipt (Geneza 45:5-7).
   * El oferă ceea ce este necesar pentru ca întreaga sa familie să vină în Egipt. Acum lucrurile merg bine. Providenţa lui Dumnezeu s-a manifestat într-un mod puternic.